
Sarajevo, 31.08.2026. godine

Na osnovu člana 4. Pravilnika o radu KJP „Poljoprivredno dobro Butmir“ d.o.o. Sarajevo-Ilidža, člana 3. Rješenja o imenovanju Komisije za provođenje postupka prijema u radni odnos radnika u KJP „Poljoprivredno dobro Butmir“ d.o.o. Sarajevo-Ilidža br.01-5-141-02/2026 od 28.08.2026. godine i člana 8. stav (8) Uredbe o postupku prijema u radni odnos u javnom sektoru na teritoriji Kantona Sarajevo („Službene novine KS“ broj: 19/21, 10/22, 28/23 i 32/24), Komisija dana 31.08.2026. godine donosi

POSLOVNIK O RADU
KOMISIJE ZA PROVOĐENJE POSTUPKA PRIJEMA RADNIKA U RADNI ODNOS NA ODREĐENO I NEODREĐENO VRIJEME U KJP POLJOPRIVREDNO DOBRO BUTMIR D.O.O.
SARAJEVO-ILIDŽA

I OPĆE ODREDBE

Član 1.
(Opće odredbe)

Ovim Poslovnikom uređuje se način rada i odlučivanja Komisije za provođenje postupka prijema u radni odnos u KJP “Poljoprivredno dobro Butmir” d.o.o. Sarajevo-Ilidža na određeno i neodređeno vrijeme, a u skladu sa saglasnošću Ministarstva privrede br.: 07-03-30-10519/26 od 27.03.2026. godine, 07-03-30-36021/26 od 17.08.2026. godine i Odlukom Vlade Kantona Sarajevo br.: 02-04-29943-32/26 od 11.06.2026. godine, za sljedeća radna mjesta:

1. [bookmark: _Hlk233115105]Službenik za javne nabavke– VSS, 1 (jedan) izvršilac na određeno vrijeme u trajanju od 12 mjeseci
1. Muzač u štalama (NK radnik – osnovno obrazovanje) – 4 (četiri) izvršioca na neodređeno vrijeme 
1. Čistač u štalama (NK radnik – osnovno obrazovanje) – 3 (tri) izvršioca na neodređeno vrijeme 
1. Noćni radnik u štalama (NK radnik – osnovno obrazovanje) – 1 (jedan) izvršilac na neodređeno vrijeme
1. Noćni radnik u porodilištu (NK radnik – osnovno obrazovanje) – 2 (dva) izvršioca na neodređeno vrijeme
1. Radnik kod teladi do 180 dana starosti (NK radnik – osnovno obrazovanje) – 1 (jedan) izvršilac na neodređeno vrijeme
1. Radnik kod teladi do 20 dana starosti (NK radnik – osnovno obrazovanje) – 1 (jedan) izvršilac na neodređeno vrijeme
1. Glavni majstor (KV radnik) – 1 (jedan) izvršilac na određeno vrijeme u trajanju od 12 mjeseci
1. Traktorista u ratarstvu (KV radnik) – 1 (jedan) izvršilac na određeno vrijeme u trajanju od 12 mjeseci
Član 2.
(Načela)

(1) Rad Komisije zasniva se na načelima zakonitosti, nezavisnosti, nepristrasnosti, objektivnosti, efikasnosti i javnosti.
(2) Član Komisije je dužan čuvati službenu tajnu i druge povjerljive podatke koje sazna tokom obavljanja dužnosti.
Član 3.
(Propisi)

Komisija provodi postupak izbora kandidata za prijem u radni odnos u skladu sa Zakonom o radu FBiH (“Službene novine FBiH” br. 26/16, 89/18, 49/21, 103/21, 44/22 i 39/24) i u skladu sa odredbama Uredbe o postupku prijema u radni odnos u javnom sektoru na teritoriji Kantona Sarajevo (“Službene novine KS” br. 19/21, 10/22, 28/23 i 32/24).

II KOMISIJA

Član 4.
(Sastav Komisije)

(1) Komisija za provođenje postupka prijema u radni odnos je sastavljena od 3 (tri) člana iz reda uposlenika i to dva člana sa visokom stručnom spremom (VSS) i jedan član sa srednjom stručnom spremom (SSS)

(2) Članovi Komisije i sekretar će potpisati izjave o nepristrasnosti, povjerljivosti i nepostojanju sukoba interesa, kojom potvrđuju da su upoznati sa obavezom da su tokom cijelog postupka rada u Komisiji dužni prijaviti sukob interesa.

Član 5.
(Obaveza upoznavanja)

Kandidati će prije početka ispita biti upoznati sa sastavom Komisije.

Član 6.
(Zamjena)

Ukoliko je predsjednik ili neki od članova Komisije privremeno, trajno ili u dužem vremenskom periodu bude spriječen u obavljanju dužnosti ili podnese ostavku na svoje članstvo u Komisiji, predsjednik ili članovi Komisije o tome odmah obavještavaju direktora Preduzeća, radi imenovanja novog člana na tu dužnost.

Član 7.
(Izuzeće)

(1) U skladu sa članom 10. stav (1) Uredbe, član Komisije će u roku od dva dana od dana saznanja za razlog izuzeća od direktora Preduzeća zatražiti izuzeće od rada u Komisiji, ukoliko je srodnik nekog od prijavljenih kandidata u pravoj ili pobočnoj liniji do četvrtog stepena i u tazbinskoj liniji do drugog stepena ili postoji drugi odnos koji može dovesti u sumnju nepristrasnost.

(2) O zahtjevu za izuzeće iz stava (1) ovog člana, direktor donosi odluku najkasnije u roku od tri dana od dana podnošenja zahtjeva, a protiv ove odluke žalba nije dopuštena.

(3) Poslodavac u roku od dva dana imenuje novog člana Komisije umjesto izuzetog člana.

Član 8.
(Nadležnosti Komisije)

Komisija je u skladu sa Uredbom nadležna da:
a) pregleda sve pristigle prijave i dostavljenu dokumentaciju;
b) utvrdi da li su sve pristigle prijave uredne, potpune i blagovremene;
c) provede proces izbora kandidata za prijem u radni odnos na radna mjesta tražena javnim oglasom;
d) sačini prijedlog liste uspješnih kandidata, u skladu sa ocjenama postignutim na usmenom i pismenom ispitu, u zavisnosti od toga koji su ispiti bili obuhvaćeni procesom izbora;
e) sačini izvještaj o provedenom postupku koji zajedno sa listom uspješnih kandidata, dostavlja poslodavcu;

Član 9.
(Sazivanje sjednica Komisije)

(1) Sjednicu saziva predsjedavajući Komisije.

(2) Poziv za sjednicu upućuje se članovima Komisije u elektronskom obliku (putem elektronske pošte) najmanje 48 sati prije njenog održavanja ili ranije ukoliko su članovi Komisije termin održavanja naredne sjednice dogovorili zajednički na prethodno održanoj sjednici.

(3) Poziv za sjednicu Komisije sadrži: datum, vrijeme i mjesto održavanja sjednice, zadatak komisije za zakazanu sjednicu kao i druga obavještenja i napomene važne za održavanje sjednice.

Član 10.
(Mjesto rada Komisije)

Komisija će provoditi postupak i zasjedati u Sarajevu, sa sjedištem u ulici Bojnička 119, Ilidža.

Član 11.
(Način rada na sjednicama Komisije)

(1) Komisija radi u punom sastavu u provođenju pismenog i usmenog dijela ispita. Komisija može održati sjednicu samo ako su prisutni svi članovi.

(2) Predsjednik komisije otvara sjednicu i utvrđuje da li su ispunjeni uslovi za rad, odnosno da li su prisutni svi članovi Komisije.

(3) O svom radu Komisija vodi zapisnik, a isti potpisuju svi članovi Komisije.
(4) Zapisnik sadrži tok sjednice, donesene odluke i rezultate bodovanja kandidata,

Član 12.
(Način odlučivanja Komisije)

(1) Komisija odluke donosi većinom glasova. Prilikom glasanja svi članovi Komisije su ravnopravni.

(2) Glasanje je javno na sjednici i svaki član Komisije izjašnjava se sa “za” ili “protiv”.

(3) Rezultate glasanja saopćava predsjedavajući Komisije.

(4) Zapisnike i odluke potpisuju svi članovi Komisije.

(5) Član Komisije može izdvojiti svoje mišljenje, ali je dužan isti pismeno obrazložiti.

III PREGLED PRIJAVA I NAČIN PROVJERE ZNANJA

Član 13.
(Pregled prijava)

(1) Po isteku roka za podnošenje prijava na javni oglas, Komisija pregleda sve pristigle prijave i dostavljene dokumente i dokaze, utvrđuje njihovu urednost, blagovremenost i potpunost i sastavlja spisak kandidata među kojima se provodi izborni postupak.

(2) Spisak kandidata iz stava (1) ovog člana potpisuju svi članovi Komisije.

(3) Komisija pisanim putem obavještava kandidate čija dokumentacija nije blagovremena i potpuna, da nisu na spisku kandidata među kojima se provodi izborni postupak, sa navođenjem razloga zašto pristigla prijava nije ispravna uz mogućnost uvida u dostavljenu dokumentaciju, u roku od tri dana od dana prijema obavijesti.

(4) Kandidati čije su prijave blagovremene i koji ispunjavaju uslove Oglasa, ulaze u postupak izbora.

Član 14.
(Obavještenje)

(1) Komisija je dužna kandidate koji su dostavili uredne, blagovremene i potpune prijave u pisanom obliku obavijestiti o mjestu i vremenu održavanja pismenog i usmenog dijela ispita, te da će kandidati koji ne pristupe istom izgubiti pravo daljeg učešća u konkursnoj proceduri.

(2) Za kandidate za pozicije 1, 8 i 9 Javnog oglasa provest će se pismena i usmena provjera znanja, a za pozicije 2,3,4,5,6 i 7 Javnog oglasa provest će se usmena provjera znanja.


Član 15.
(Prednost pri zapošljavanju)

Prioritet pri zapošljavanju kandidati dokazuju odgovarajućim dokumentima koje prilažu prilikom prijave na javni oglas, pozivajući se na poseban zakon po kojem imaju prednost.


Član 16.
(Vrednovanje)

(1) Dodatni bodovi utvrđuju se u skladu sa važećom Uredbom o jedinstvenim kriterijima i pravilima za zapošljavanje branilaca.
Član 17.
(Pismeni ispit)

(1) [bookmark: _Hlk191889563]Pismeni ispit priprema Komisija imenovana Rješenjem za provođenje postupka prijema u radni odnos radnika na određeno i neodređeno vrijeme u KJP “Poljoprivredno dobro Butmir” d.o.o. Sarajevo-Ilidža broj: 01-5-141-02/2026 od 28.08.2026. godine. Ispit se pohranjuje u zatvorene i zapečaćene koverte.
(2) Pismeni dio ispita za poziciju 1 provest će se pismenim testom koji se sastoji od 10 (deset) pitanja iz oblasti: Zakon o javnim nabavkama, i prateći propisi: Uputstvo za pripremu modela tenderske dokumentacije i ponuda i Uputstvo o izmjeni uputstva za pripremu modela tenderske dokumentacije i ponuda, Uredba o kontroli javnih nabavki u svim institucijama čiji je osnivač Kanton Sarajevo, Pravilnik o uslovima i načinu korištenja e-aukcije, Pravilnik o uspostavljanju i radu komisije za nabavke, Pravilnik o postupku dodjele ugovora o uslugama iz Aneksa II dio B Zakona o javnim nabavkama, Pravilnik o formi garancije za ozbiljnost ponude i izvršenje ugovora, Pravilnik o postupku direktnog sporazuma. Za svaki tačan odgovor kandidat dobija 6 bodova.


(3) Pismeni dio ispita za poziciju 8 provest će se pismenim testom koji se sastoji od 10 (deset) pitanja iz oblasti: Pravilnik o unutrašnjoj organizaciji i sistematizaciji radnih mjesta KJP „Poljoprivredno dobro Butmir“ d.o.o. Sarajevo – opis poslova radnog mjesta Glavni majstor, Zakon o zaštiti na radu Federacije Bosne i Hercegovine za koja je ponuđeno više odgovora od kojih je samo jedan tačan. Za svaki tačan odgovor kandidat dobija 6 bodova.

(4) Pismeni dio ispita za poziciju 9 provest će se pismenim testom koji se sastoji od 10 (deset) pitanja iz oblasti: Pravilnik o unutrašnjoj organizaciji i sistematizaciji radnih mjesta KJP „Poljoprivredno dobro Butmir“ d.o.o. Sarajevo – opis poslova radnog mjesta Traktorista u ratarstvu, Zakon o zaštiti na radu Federacije Bosne i Hercegovine za koja je ponuđeno više odgovora od kojih je samo jedan tačan. Za svaki tačan odgovor kandidat dobija 6 bodova.

(5) Maksimalan broj bodova na pismenom dijelu ispita za pozicije 1,8 i 9 iznosi 60 (šezdeset) bodova.

(6) Pismeni ispit provjere znanja traje 45 minuta.

Član 18.
(Usmeni ispit)

(1) Usmeni dio ispita za pozicije  1, 8 i 9 sprovest će se usmenim ispitivanjem kandidata setom od 5 pitanja. Svako pitanje nosi najviše 8 bodova. Prvo pitanje se odnosi na predstavljanje kandidata, motivacija za radno mjesto i komunikacijske sposobnosti, a sljedeća 4 pitanja kandidat će sam izvlačiti i odnosit će se na stručni dio za radno mjesto na koje se prijavljuje.

(2) Usmeni dio ispita za pozicije 2, 3, 4, 5 ,6 i 7 sprovest će se usmenim ispitivanjem kandidata koji se odnosi na predstavljanje kandidata, motivacija za radno mjesto i komunikacijske sposobnosti, kao i radnim obavezama radnih mjesta za koje se prijavljuje.

(3) Maksimalan broj bodova na usmenom ispitu za pozicije 1, 8 i 9 iznosi 40 bodova, a za pozicije 2, 3, 4, 5, 6 i 7 iznosi 100 bodova, prije primjene dodatnih bodova po posebnim propisima.

Član 19.
(Rezultati i konačna ocjena)

(1) Komisija sastavlja listu uspješnih kandidata, u skladu sa brojem bodova postignutim na usmenom i pismenom testu.

(2) Maksimalan broj bodova koji kandidat može osvojiti je 100 bodova, odnosno 100%.

Član 20.
(Lista kandidata)

(1) Komisija je dužna listu uspješnih kandidata sa bodovima dostaviti direktoru u roku od tri radna dana nakon obavljenog usmenog ispita.

(2) Svaki kandidat shodno odredbama Zakona o slobodnom pristupu informacijama ima pravo ostvariti uvid u svoj personalni dosije.

(3) Kandidat koji od ukupnih 100 bodova osvoji manje od 50 bodova, ne može biti primljen u radni odnos.

IV PRELAZNE I ZAVRŠNE ODREDBE

Član 21.
(Izmjena i dopuna poslovnika)

Izmjena i dopuna poslovnika vršit će se na način i po postupku kako je donesen.


Član 22.
(Stupanje na snagu)

Ovaj Poslovnik stupa na snagu danom donošenja, a primjenjivat će se do završetka procedure izbora kandidata.

Poslovnik će biti objavljen na web stranici preduzeća: www.pdbutmir.com.



Komisija u sastavu: 

Elma Pajevic_________________
Enisa Alagić_________________
Aldin Hasanović______________





Broj: 02-/2026
Datum, 31.08.2026. godine                

